Všivavky

Všivavky (iné názvy: pavši, staršie: pisivky; lat. Psocodea, Psocoidea, Psocoptera v širšom zmysle, Phthiraptera v širšom zmysle; ďalšie názvy pozri dole v kapitole Systematika) je veľký taxón (rad, staršie nadrad) hemipteroidného hmyzu (Paraneoptera). 

V tradičných deleniach bývajú namiesto tohto taxónu buď dva taxóny:
 pavši/pisivky v užšom zmysle (Psocoptera v užšom zmysle),
 všivavky v užšom zmysle/vši v širšom zmysle (Phthiraptera v užšom zmysle) - t.j. švoly v širšom zmysle (Mallophaga) a vši v užšom zmysle (Anoplura);
alebo tri (príp. štyri) taxóny:
 pavši/pisivky v užšom zmysle (Psocoptera v užšom zmysle), 
švoly v širšom zmysle (Mallophaga) (alebo alternatívne: švoly (Mallophaga) v užšom zmysle a rypovši (Rhync(h)ophthirina))
vši v užšom zmysle (Anoplura).

Charakteristika 
Jednotlivé tradičné veľké taxóny všivaviek v širšom zmysle (Psocodea), t.j. pavši v užšom  zmysle (Psocoptera), švoly (Mallophaga) a vši v užšom zmysle (Anoplura), sú morfologicky pomerne rozdielne, preto sa aj v minulosti často klasifikovali ako samostatné rady. Dnes však vieme, že švoly (Mallophaga) a vši v užšom zmysle (Anoplura) sú len pavšami v užšom zmysle (Psocoptera), ktoré sa prispôsobili parazitickému spôsobu života. Príbuznosť spomínaných troch taxónov morfologicky vidno napríklad v tom, že majú veľmi podobnú stavbu vnútorných pohlavných orgánov.

Pravé pavši
Pavši v užšom zmysle sú z uvedených troch taxónov najprimitívnejšou a zrejme najstaršoou skupinou. Niektoré druhy ešte majú krídla, u iných sú redukované a u ďalších úplne chýbajú. Telo je drobné – od 1 do 10 mm. Opísaných je celosvetovo asi 5500 druhov. Majú hryzavé ústne orgány a relatívne veľké hlavy. Živia sa prevažne (ale nie výlučne) plesňami. Žijú pod kôrou, pod listami, na stromoch a niektoré často v knihách v knižniciach.

Pravé všivavky (t.j. švoly a pravé vši) 

Všivavky v užšom zmysle, t.j. švoly a vši v užšom zmysle, sú ektoparazity – švoly vtákov a cicavcov, vši v užšom zmysle len cicavcov. Nemajú krídla. Majú špeciálne uspôsobené nohy, ktoré používajú na bezpečné zachytenie sa na chlpoch, vlasoch či perí svojho hostiteľa. Švoly sú veľké 0,5-14 mm), známych je ich asi 3800 druhov, majú ústne orgány hryzavého typu (ale pozmenené) a živia sa úlomkami peria, chlpov či kože (ale niektoré sa živia krvou). Vši v užšom zmysle sú veľké  0,35-8 mm, známych je asi 500 druhov, majú bodavo-cicavé ústne orgány a živia sa výlučne krvou.

Systematika 
[rad/ nadrad] všivavky A/ pavši A/ pisivky A (Psocodea/ Psocoidea A [Psocoidea B znamená Paraneoptera ]/ Psocoptera A/ Psocida A/ Phthiraptera A/ Panpsocoptera/ Psocopteria/ Psocopteroidea/ Copeognatha A/ Corrodentia A [t.j. sensu Martynov 1938; Corrodentia v starom, t.j. pôvodnom zmysle (t.j. Corrodentia B) je Psocoptera B + Thysanoptera + Isoptera + Embiodea + možno Zoraptera ]):
[podrad/ rad] pavši B/ pisivky B (Psocoptera B/ Copeognatha B/ Psocida B/ Psocina A/ Psocoidea C/ [rad alebo čeľaď] Psocidae A [Psocidae B je len jedna z čeľadí v rámci Psocetae]/ Corrodentia C)– parafyletický taxón; staršie ho niektorí autori delili buď na taxóny Atropida (=Parapsocida; t.j. dnešné Trogiomorpha + Troctomorpha A) a Psocida C (=Eupsocida, t.j. dnešné Psocomorpha), alebo dávnejšie na taxóny Atropina a Psocina B (pričom kritériá tohto delenia na Atropina a Psocina sa rôznili, napríklad podľa niektorých autorov zahŕňajú Atropina všetky druhy bez krídel a Psocina všetky druhy s krídlami, podľa iných sú Atropina všetky druhy bez očiek (ocelli) a Psocina všetky druhy s očkami)
niekoľko vyhynutých rodov incertae sedis
 ? čeľaď † Westphalopsocidae 
 [podrad] Trogiomorpha
rod †Empheriopsis
rod †Parapsyllipsocus
 čeľaď †Cormopsocidae
 Atropetae/ Trogiformia
 Psocatropetae – parafyletický taxón
 Psyllipsocetae - jediná čeľaď: Psyllioscocidae; vývojovo je Psyllipsocetae sesterský taxón taxónu Atropetae
 Prionoglaridetae – jediná čeľaď: Prionoglarididae
 Psocina C
 [podrad] Psocomorpha/ Eupsocida/ Psocida C
 Archipsocetae – jediná čeľaď: Archipsocidae – v minulosti bol tento taxón niekedy súčasťou taxónu Homilopsocidea
 (bez mena)
 Philotarsetae – v minulosti bol tento taxón súčasťou taxónu Homilopsocidea
 Epipsocetae
 Psocetae
 (bez mena)
Caecilietae
Homilopsocidea
 [podrad] Troctomorpha A – tento taxón je parafyletický; taxón Troctomorpha B zahŕňa aj všivavky B (pozri dole) a je monofyletický
 Amphientometae
 Nanopsocetae A – tento taxón pozostáva len z čeľadí Sphaeropsocidae, Pachytroctidae a Liposcelididae; tento taxón je parafyletický; taxón Nanopsocetae B zahŕňa aj všivavky B (pozri dole) a je monofyletický
[podrad/ rad] všivavky B/ vši A (Phthiraptera B/ Anoplura A/ Parasita/ Pseudorhynchota/ Pediculida A /Pediculina A/Pediculidea A) – tento taxón vývojovo patrí do Nanopsocetae (a teda do Troctomorpha a teda do pavší B), ale tradične sa zaraďuje takto oddelene
 [podrad/ rad] švoly A/ zastarano: švely A (Mallophaga A) – parafyletický taxón
 [podrad/ rad] švoly B/ zastarano: švely B (Mallophaga B/ Nirmida) – parafyletický taxón
 Amblycera
 Ischnocera A– parafyletický taxón
 Ischnocera B – jediná čeľaď: Philopteridae
 Trichodectera – jediná čeľaď: Trichodectidae
 [podrad/ rad] rypovši (Rhync(h)ophthirina/ Rhync(h)ophthiraptera/ Haematomyzida/ Haematomyzina)
 [parvrad/ podrad/ rad] vši B (Anoplura B/ Siphunculata/ Phthiraptera C/ Pediculida B/ Pediculina B/ Pediculidea B) – tento taxón vývojovo patrí do švol A (vedľa Rhynchophthirina), ale tradične sa zaraďuje takto oddelene

Vysvetlivka: A, B, C....je pomocné označenie rôznych významov toho istého slova.

Poznámky:
- Taxóny zakončené na -tae majú obyčajne postavenie infrarad alebo "skupina" (čeľadí).
- Staršie sa do Psocoptera B niekedy zahŕňal aj taxón †Permopsocida.

Zdroje tejto kapitoly: a) Zdroje systematiky a vedeckých názvov: PARKER, S.P.  Synopsis and Classification of Living Organisms. Vol. 2. New York: McGraw-Hill. 1982. S. 393-415FRANC, V. SYSTÉM A FYLOGENÉZA ŽIVOČÍCHOV – BEZCHORDÁTY  (DOPLNENÁ PREPRACOVANÁ VERZIA IV). 2007 Li, H., Shao, R., Song, N. et al. Higher-level phylogeny of paraneopteran insects inferred from mitochondrial genome sequences. Sci Rep 5, 8527 (2015).  Smithers, C. N., 1972. The classification and phylogeny of the Psocoptera. In: Australian Museum Memoir 14: 1–349. [31 December 1972]. doi:10.3853/j.0067-1967.14.1972.424 ISSN 0067-1967 ROESLER, R. Die Gattungen der Copeognathen. In: Stettiner Entomologische Zeitung 105. 1944  S. 117 a nasl. Rohdendorf 1977 Leach 1815 ; b) slovenské názvy sú podľa: BURNIE, D. ed. Zviera. Bratislava: Ikar. 2002. S. 557Nomenklatúra zoologickej systematiky. In: Slov. odb. názvoslovie 1953 1, S. 13

Zdroje

Všivavky